
Projekt Erasmus+  2026-1-HR01-KA121-VET-000425169


NATJEČAJ
za odabir sudionika učeničkih mobilnosti u sklopu projekta Erasmus+„PROFESSIONAL PRACTICE & UPSKILLING 3“(PP&US 3) (br. projekta
2026-1-HR01-KA121-VET-000425169) tijekom školske godine 2026./27.


Tablica planiranih mobilnosti učenika:
	AKTIV/
PODRUČJE       
	PARTNER, MJESTO
	OKVIRAN BR. SUDIONIKA*
	RAZRED U šk. god. 2025./26.
	TRAJANJE (dani)
	PLANIRANO VRIJEME REALIZACIJE

	EKONOMIJA I TRGOVINA- ekonomisti
	Ekonomska šola Celje 


4th EPAL of Kavala
	2



2 (ili 3)
	3.a, 4.a



3.a, 4.a
	14



14
	siječanj 2027.



travanj 2027.

	EKONOMIJA I TURIZAM-komercijalisti
	I.E.S.  Tore Almirante, Sotogrande
Španjolska
	
2 (ili 3)
	
3.b, 4.b
	
14
	ožujak 2027.

	EKONOMIJA I TURIZAM- hotelijersko-turistički tehničar/ka
	Hotelova akademia, Košice, Slovačka 

AKEAH Verdi Budapest, Mađarska
	
3



2




	
3.h, 4.h



3.h, 4.h


	
14



14






	veljača 2027.




veljača 2027.



	[bookmark: _Hlk209652326]PREHRANA- tehničar/ka nutricionist

	I.E.S.  Tore Almirante, Sotogrande

	
3 (ili 4)




	
3.g, 4.g


	
14

	
ožujak 2026.

	PREHRANA- prehrambeni tehničar/ka
	ZNI,
Maribor, Slovenija

	

3
	

3.e
	

14
	

siječanj 2027.

	ZDRAVSTVO- fizioterapeutski tehničar/ka
	ZNI,
Maribor, Slovenija

I.E.S.  Tore Almirante, Algesiras
Španjolska


4th EPAL of Kavala
	2




3




2 (ili 3)
	3.k, 4.k

 



3.k, 4.k



3.k, 4.k

	14





14



10
	siječanj 2027.



ožujak 2027.





travanj 2027.

	[bookmark: _Hlk181547411]ZDRAVSTVO- medicinski tehničar/ka

	ZNI,
Maribor, Slovenija


I.E.S.  Tore Almirante, Algesiras
Španjolska



	
3




2 (ili 3)
	
4.i, 4.l




4.i, 4.l
	
14




14
	
siječanj 2027.




ožujak 2027.


*okviran broj sudionika može se povećati ili smanjiti , vrijeme i mjesto provedbe mobilnosti može se razlikovati od gore navedenih u tablici ovisno o mogućnostima naših partnera i o dodijeljenim financijskim sredstvima

Planira se mobilnost učenika u vidu stručne prakse (kratkoročna mobilnost učenika) u partnerskim ustanovama u Sloveniji, Španjolskoj, Slovačkoj za učenike navedenih razreda: 3.e (prehrambeni tehničar/ka), 3.g i 4.g (tehničar/ka nutricionist), 3.a i 4.a (ekonomist), 4.i i 4.l (medicinska sestra/tehničar). 3.h i 4.h (hotelijersko-turistički tehničar/ka), 3.k i 4.k (fizioterapeutski tehničar/ka), 3.b i 4.b (komercijalist) razreda te grupna mobilnost učenika u Grčku za učenike smjera ekonomist i fizioterapeutski tehničar. 
Vremenski okvirno mobilnost učenika planira se u Sloveniji u siječnju 2027. (Maribor 16.1.-30.1.202., a u Celju 18.-31.1.2027.,  u Slovačkoj i u Mađarskoj u veljači 2027.  (Košice i Budimpešta između 1.2. i 21.2.2027.) u Španjolskoj u ožujku 2027. (Algeciras i Sotogrande između 1.3.i 20.3.2027. i u Grčkoj u travnju 2027. (7.4.-16.4.2027.).
Uvjeti prijave:
· učenik redovito upisan u odgovarajući razred šk. god. 2026./27.
Kod prijave na natječaj kandidati su dužni priložiti:
· popunjen i potpisan prijavni obrazac (potpisano od strane učenika i od strane roditelja/skrbnika)
· ispunjen i potpisan obrazac privole za obradu osobnih podataka za potrebe provedbe natječaja
· ispunjen obrazac sa zaključnim ocjenama strukovnih predmeta iz prethodnih razreda (za navedenu struku)
· Europass životopis na hrvatskom (i prijevod na engleski jezik) (za pomoć posjetite: https://europass.europa.eu/hr/create-europass-cv )
· Motivacijsko pismo na hrvatskom (i prijevod na engleski jezik) (za pomoć posjetite: https://europass.europa.eu/hr/create-europass-cover-letter )


Način odabira kandidata:
Odabir kandidata izvršit će tročlano povjerenstvo koje čine članovi školskog Erasmus+ projektnog tima (ukoliko je potrebno, kandidati će sudjelovati i u drugom krugu odabira). Povjerenstvo će rangirati rang listu kandidata (posebno za svaku struku/ smjer) koji će sudjelovati u mobilnostima prema slijedećim kriterijima:
1. ZAKLJUČNA OCJENA svih OPĆIH USPJEHA iz prethodnih razreda (1., 2. i/ili 3. razred) aritmetička sredina- maksimalno 5 bodova 
2. ZAKLJUČNA OCJENA IZ SVIH STRUKOVNIH PREDMETA U PRETHODNIM RAZREDIMA (aritmetička sredina)- maksimalno 5 bodova 
*popis predmeta (po razredima i smjerovima) koji se evaluiraju vidljiv u prilozima ovog Natječaja- Prilog 2: obrazac strukovnih predmeta (unutar excel dokumenta treba pronaći „knjigu“ za datu struku, preuzeti je i ispuniti)
3. REDOVITOST POHAĐANJA NASTAVE U PRETHODNOM RAZREDU:
BEZ neopravdanih izostanaka: 5 bodova; 1 neopravdani izostanak: -1 bod; 2 neopravdana izostanka: -2 boda; 3 neopravdana izostanka: -3 boda; 4-5 neopravdana izostanka: -5 boda; 5 i više neopravdanih izostanaka: -10 bodova
(maksimalno  5 boda ili negativni/minus(-) bodovi
4. ODGOJNE MJERE ZBOG POVREDE dužnosti:
BEZ mjera 5 bodova ; opomena: -5 bodova; ukor: -10 bodova; opomena pred isključenje: -15 bodova po mjeri po godini obrazovanja/razredu) 
(maksimalno 5 boda ili negativni/minus (-) bodovi)
5. SUDJELOVANJE U NATJECANJIMA U PRETHODNOM RAZREDU:
državna: strukovna natjecanja 5 boda, državna opće-obrazovna 3 boda; županijska: strukovna 2 boda, županijska opće-obrazovna 2 boda; školska: strukovna natjecanja 1 boda, školska opće obrazovna 1 bod  (maksimalno 5 bodova)
6. MOTIVACIJSKO PISMO (na hrvatskom i engleskom jeziku)- maksimalno 15 bodova(ocjenjuje tročlano povjerenstvo, svaki član maksimalno 5 bodova (3x5 = 15)
7. EUROPASS ŽIVOTOPIS (na hrvatskom i engleskom jeziku)– maksimalno 15 bodova (ocjenjuje tročlano povjerenstvo, svaki član maksimalno 5 bodova (3x5 = 15)
8. OCJENA UČENIKA TEMELJEM OCJENE RAZREDNOG VIJEĆA (snalažljivost, marljivost, zalaganje, odgovornost, komunikacijske vještine (aritmetička sredina)-maksimalno 5 bodova
9. UČENICI S MANJE MOGUĆNOSTI- DODATNI BODOVI
U obzir dolazi bilo koja poteškoća koja učeniku onemogućuje normalni tijek obrazovanja te ga na taj način stavlja u nepovoljniji položaj poput: invaliditeta, zdravstvenih problema, prepreka povezanih sa sustavom obrazovanja i osposobljavanja, kulturne razlike, društvene prepreke, ekonomske prepreke, geografske prepreke)
Dodatnih 5 bodova po kategoriji prednosti (maksimalno 35 dodatnih bodova)
**detaljno su kategorije prednosti navedene i razrađene u prijavnom obrascu za učenike 
NAPOMENA: točnost svih podataka provjerit će se uvidom u razrednu knjigu
UKUPNO BODOVA: maksimalno 100 bodova (prijavni obrazac i obrazac ocjena strukovnih predmeta= 30 boda+ ocjena razrednog vijeća= 5 bodova + motivacijsko pismo= 15 bodova + Europass životopis= 15 bodova)+ DODATNI BODOVI (kategorije prednosti)= 35 bodova
Ukoliko je potrebno, kandidati ulaze i u drugi krug odabira (npr. kandidati iz istog područja/smjera koji imaju isti broj bodova), gdje članovi školskog Erasmus+ projektnog tima vode individualne razgovore s kandidatima (npr. o samim projektnim aktivnostima, pouzdanost, susretljivost, snalažljivosti u novom okruženju i sl.). Nakon ove faze selekcije povjerenstvo formira rang listu kandidata koji će sudjelovati u mobilnostima.  
Učenici će redom na temelju pozicije na rang listi i ispunjenja kvote za određenu lokaciju sudjelovati u mobilnostima. Najviše rangirani učenici na listi date struke bit će odabrani za sudjelovanje u mobilnosti. Ostali učenici bit će zamjenski-rezervni  sudionici redoslijedom na rang-listi.  Škola ostavlja pravo promjene broja sudionika (povećanje ili smanjenje) i promjene vremena i mjesta mobilnosti ovisno o raspoloživim financijskim sredstvima te o mogućnostima partnerskih ustanova. Škola će u najkraćem mogućem roku obavijestiti učenike o sudjelovanju u mobilnosti. 
Obveze sudionika mobilnosti: 
Odabrani sudionici mobilnosti dužni su sudjelovati u svim pripremnim, organizacijskim i diseminacijskim aktivnostima prije, za vrijeme i nakon mobilnosti, za vrijeme trajanja projekta. Sudionici mobilnosti će prije provedbe mobilnosti sa Srednjom školom Koprivnica potpisati ugovor o dodjeli financijske potpore te ostale dokumente potrebne za kvalitetnu provedbu stručne prakse u inozemstvu (Ugovore o učenju, Dodataka ugovoru o učenju i dr.).
Financiranje sudjelovanja na mobilnosti: 
Sudjelovanje u mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja,  životni troškovi i osiguranje za vrijeme trajanja mobilnosti te će im biti isplaćen i pripadajući džeparac namijenjen ostalim aktivnostima tijekom mobilnosti. 
Provedba natječaja: 
Prijave se podnose osobno u ured ravnatelja Srednje škole Koprivnica ili elektroničkom poštom na e-mail: mobilnostistrukovnosskc@gmail.com. U slučaju podnošenja prijave elektroničkom poštom prijavni obrazac i obrazac privole za obradu osobnih podataka trebaju biti potpisani i skenirani. Rok za podnošenje prijave je 8 dana od objave Natječaja (odnosno 9.11.2026. ). 
Odluka o odabiru kandidata bit će objavljena na mrežnoj stranici Srednje škole Koprivnica do 23.11.2026. (Ukoliko će biti potrebno, za  kandidate koji prođu 1. krug, a  zbog istog broja bodova unutra istog smjera/struke bit će organizirani individualni razgovori na koje će navedeni sudionici biti pozvani te će nakon njih povjerenstvo kreirati konačnu odluku i rang lista će biti objavljena na mrežnoj stranici Srednje škole Koprivnica.)
Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i u svrhu provedbe projekta. 
Za više informacija u vezi planiranih projektnih aktivnosti svi zainteresirani mogu se obratiti Erasmus+ koordinatorici za strukovno obrazovanje i osposobljavanje putem elektroničke pošte: mobilnostistrukovnosskc@gmail.com.

Prilozi: 
· Prijavni obrazac
· Obrazac zaključnih ocjena 
· Obrazac privole za obradu osobnih podataka



Ravnatelj: 
Mario Latin, mag.oec.

